ವ್ಯಾಕ್ಸಿನ್ ಸ್ಟಡಿ ಸಿಹಿ ಸುದ್ದಿ ಎರಡೂ ಲಸಿಕೆಗಳು ಬೆಸ್ಟ್, ಆಂಟಿಬಾಡೀಸ್ ಹೆಚ್ಚಿಸುವಲ್ಲಿ ಒಂದು ನಂ.1 ನವದೆಹಲಿ: ದೇಶದಲ್ಲಿ ನೀಡಲಾಗ್ತಿರುವ ಕೋವಿಶೀಲ್ಡ್ ಮತ್ತು ಭಾರತ್ ಬಯೋಟೆಕ್ನ ಕೋವ್ಯಾಕ್ಸಿನ್ ಲಸಿಕೆಗಳು, ಕೊರೊನಾ ವಿರುದ್ಧದ ಹೋರಾಟದಲ್ಲಿ ಒಳ್ಳೆಯ ಫಲಿತಾಂಶವನ್ನ ನೀಡಿವೆ. ಅದರಲ್ಲೂ ಅಸ್ಟ್ರಾಝೆನೆಕಾ ಕೋವಿಡ್ ವ್ಯಾಕ್ಸಿನ್ನ ಸೆರೊಪಾಸಿಟಿವಿಟಿ ರೇಟ್ ಮತ್ತು ಆಯಂಟಿಬಾಡೀಸ್ಗಳ ಪ್ರಮಾಣವನ್ನ ಪರಿಣಾಮಕಾರಿಗಾಗಿ ಹೆಚ್ಚಿಸುತ್ತದೆ ಅಂತಾ ಭಾರತೀಯ ವೈದ್ಯರು ನಡೆಸಿದ ಅಧ್ಯಯನದಿಂದ ತಿಳಿದು ಬಂದಿದೆ. ಇಂಟರ್ನೆಟ್ ಸೈಟ್ MedRxiv ನಲ್ಲಿ ಜೂನ್ 2 ರಂದು ಈ ಬಗ್ಗೆ ಪ್ರಕಟವಾಗಿದ್ದು, 215 ಆರೋಗ್ಯ ಕಾರ್ಯಕರ್ತರ ಮೇಲೆ ನಡೆಸಿದ ಅಧ್ಯಯನಲ್ಲಿ ಎರಡೂ ವ್ಯಾಕ್ಸಿನ್ಗಳ ಸರಾಸರಿ ಶೇಕಡಾ 95 ರಷ್ಟು ಪರಿಣಾಮಕಾರಿಯಾಗಿದೆ ಎಂದು ತಿಳಿದುಬಂದಿದೆ. ಕೋವಿಶೀಲ್ಡ್ ಲಸಿಕೆ ಪಡೆದ 425 ಮಂದಿ ಆರೋಗ್ಯ ಕಾರ್ಯಕರ್ತರಲ್ಲಿ ಶೇಕಡಾ 98.1 ಸೆರೊಪಾಸಿಟಿವಿಟಿ ರೇಟ್ ಹಾಗೂ 90 ಮಂದಿ ಕೋವ್ಯಾಕ್ಸಿನ್ ಪಡೆದವರಲ್ಲಿ ಶೇಕಡಾ 80.0 ಸೆರೊಪಾಸಿಟಿವಿ ಹೊಂದಿದ್ದಾರೆ. ಎರಡನೇ ಡೋಸ್ ಪಡೆದು 21 ರಿಂದ 26 ದಿನಗಳು ಕಳೆದ ಮೇಲೆ ಈ ಅಧ್ಯಯನ ನಡೆಸಲಾಗಿದೆ. ಸೆರೊಪಾಸಿಟಿವಿಟಿ seropositivity ಅಂದ್ರೆ ಒಬ್ಬ ವ್ಯಕ್ತಿಯಲ್ಲಿ ಆಂಟಿಬಾಡೀಸ್ಗಳನ್ನ ಹೆಚ್ಚಿಸುವುದಾಗಿದೆ. ಟೈಟರ್ titre ಅಂದರೆ ದೇಹದಲ್ಲಿ ಉತ್ಪಾದಿಯಾಗುವ ಆಂಟಿಬಾಡೀಸ್ಗಳ ಪ್ರಮಾಣವಾಗಿದೆ. ಈ ಅಧ್ಯಯನದಲ್ಲಿ ಭಾಗವಹಿಸಿದ್ದ ಕೆಲವು ಆರೋಗ್ಯ ಕಾರ್ಯಕರ್ತರು ಕೊರೊನಾದಿಂದ ಚೇತರಿಸಿಕೊಂಡ 6 ವಾರಗಳು ಕಳೆದ ಬಳಿಕ ಮೊದಲ ಡೋಸ್ ವ್ಯಾಕ್ಸಿನ್ ಪಡೆದುಕೊಂಡಿದ್ದರು. ನಂತರ ಎರಡನೇ ಡೋಸ್ ಪಡೆದ ಮೇಲೆ ಇವರಿಗೆ ಶೇಕಡಾ 100 ರಷ್ಟು ಸೆರೊಪಾಸಿಟಿವಿಟಿ ಹಾಗೂ ಟೈಟ್ರೆಸ್ಗಳನ್ನ ಹೊಂದಿದ್ದಾರೆ ಅನ್ನೋದು ಅಧ್ಯಯನದಿಂದ ತಿಳಿದುಬಂದಿದೆ. ಸದ್ಯ ದೇಶದಲ್ಲಿ ವ್ಯಾಕ್ಸಿನೇಷನ್ ಪ್ರಕ್ರಿಯೆ ಬಿರುಸಿನಿಂದ ಸಾಗಿದೆ. 18 ವರ್ಷದ ಮೇಲ್ಪಟ್ಟವರಿಗೂ ವ್ಯಾಕ್ಸಿನೇಷನ್ ನೀಡಲಾಗುತ್ತಿದ್ದು, ಇದುವರೆಗೆ 22,86,31,127 ಮಂದಿಗೆ ವ್ಯಾಕ್ಸಿನೇಷನ್ ಆಗಿದೆ. ಅದರಲ್ಲಿ ಕೋವಿಶೀಲ್ಡ್ 20,21,62,310 ಡೋಸ್ ನೀಡಲಾಗಿದ್ರೆ, ಕೋವ್ಯಾಕ್ಸಿನ್ 2,64,52,082 ಡೋಸ್ ನೀಡಲಾಗಿದೆ.